
SAK 05-06
Referater og orienteringer
a) Referat fra møte i LMU 8. februar 2006

b)
Møtereferat Evaluering av branntilfelle – Naturfagbygget

c)
Møtereferat fra Arbeidsmiljøutvalget 7. februar 2006

d)
Muntlig orientering – Nasjonal konferanse om inkluderende læringsmiljø, Bergen 13 – 15. februar 2006 Studentene ved universitetene/høgskolene ønsker å få i gang et forum for studentrepresentanter i Læringsmiljøutvalgene. Studentrepresentanter ved UIO og UiTø er initiativtakere.

e)
Muntlig orientering – Tilsyn med studentenes læringsmiljø ved NFH. Rapporten sendes til fakultetene som orientering om at fagmiljøene må forvente tilsyn med studentenes læringsmiljø fra Arbeidstilsynet.

f)
Muntlig orientering – Fysisk tilgjengelighet. Øyvind Løken orienterte om utbedringstiltak under arbeid og arbeider som skal settes i gang i nærmeste framtid. Utbedring avRrealfagsbygget og  hovedinngang til UB og står for tur. 

Øyvind Løken og Lone Dybdal skal representerte LMU i møte med Troms Fylkeskommune om tilgjengelighet til Tannbygget. Universitetet blir hovedbruker av bygget og blir ansvarlig for tilrettelegging dersom bygget ikke er i hht. Forskriftsmessige krav og handlingsplanen for studenter med funksjonsnedsettelser.  

SAK 06-06
Oppfølging av Læringsmiljøutvalgets fakultetsbesøk – diskusjon om videre arbeid på grunnlag av fakultetsbesøkene og utdanningsmeldinga for 2004/2005


Det lages en oppsummering  som sendes til fakultetene. Oppsummeringen bør inneholde generell tilbakemelding som gjelder alle enhetene og i tillegg skissere forhold som det enkelte fakultet kan/bør ta tak i. 


LMU skal forsøke å få til møte med NFH, samt invitere UB og IT-avdelinga til lignende møter. Med UB bør Læringsmiljøutvalget drøfte undervisningsopplegget i informasjonskompetanse og gjerne også kildebruk og fuskproblematikk. I møte med IT-avdelinga vil e-postordningen og tilgjengelighet til e-læringsverktøy og internett være aktuelle tema.

SAK 07-06
Drøfting av konklusjon i NOKUT-rapporten

NOKUT har i sin rapport fra sakkyndig komitè gitt følgende tilrådning angående mandat for Læringsmiljøutvalget ved Universitetet i Tromsø: 

”- Å revurdere LMUs mandat og oppgavefordeling blant annet med hensyn til om noe av det som er definerte oppgaver for FUK heller bør legges til LMU for å øke utvalgets synlighet og viktighet i arbeidet med kvalitetssikring”.

LMU har drøftet NOKUTs tilrådning med utgangspunkt i LMUs og FUKs roller og mandat. Det var enighet om at mandatene til de to utvalgene delvis overlapper hverandre, og at det kan være tjenlig med ett utvalg som ivaretar studentenes læringsmiljø i en videre forstand enn det som nå er definert innenfor LMUs mandat. Oppgaver knyttet til rådgivning overfor fagmiljøene er imidlertid noe LMUs medlemmer mener bør ligge utenfor utvalgets mandat. Fagmiljøet rundt Universitetspedagogisk seminar må spille en aktiv rolle som felles ressurs for fagmiljøene og programstyrene ved universitetet i saker som angår pedagogisk tilrettelegging av undervisning og veiledning. U-vett er på samme måte tillagt ansvar for oppfølging og veiledning knyttet til teknologi i utdanningen. 

Følgende enstemmige vedtak ble gjort :

”Læringsmiljøutvalget ber om at administrasjonen vurderre å fremme sak for universitetsstyret om overføring av FUKs ansvars- og arbeidsområde til Læringsmiljøutvalget. Læringsmiljøutvalgets sammensetning og mandat må i så fall også vurderes på nytt.” 

SAK 08-06
Eventuelt

Studentrepresentantene tok opp behovet for åpne lesesaler i helgene. UB har registrert behovet, men LMU bør ta et møte med UB for å finne mulige løsninger.

